Unul din 10 parteneri Gealan a ales să cumpere online din magazinul store.gealan.ro
 
 
         60 de parteneri au lansat deja 2.300 de comenzi în magazinul virtual, totalizând aproximativ 2 milioane de euro;
         Partenerii pot obţine informaţii sau pot plasa comenzi 24 de ore din 24, 7 zile pe săptămână;
         S-a eficientizat forţa de muncă prin reducerea numărului de documente primare completate şi înregistrate; 
 
Bucureşti, 14 iunie - Gealan, liderul pieţei româneşti de profile din PVC pentru ferestre şi uşi a implementat un nou sistem informatic, fiind creat magazinul virtual  store.gealan.ro, dedicat partenerilor săi, prin care aceştia pot efectua comenzi online. Astfel, procesul comercial şi financiar este eficientizat atât pentru aceştia cât şi pentru  companie. În aproape un an şi jumătate de la lansare, au fost înregistrate şi onorate aproape 2.300 de comenzi online, acestea totalizând o cifră de afaceri de aproape 2 milioane de euro.
„Dintre cei 600 parteneri din portofoliu, în primăvara acestui an aproximativ 60 erau deja utilizatori ai magazinului virtual, unii ocazional, alţii zilnic. Săptămânal, se mai adaugă cel puţin câte un client nou. Acest lucru ne confirmă faptul că sistemul implementat satisface nevoile partenerilor noştri. Un avantaj major este reprezentat de faptul că volumul comenzilor plasate este uşor de urmărit, cu ajutorul un contor special, iar clientul primeşte imediat confirmarea comenzii. Vorbim deci despre un câştig important de timp şi bani, atât pentru compania noastră, cât şi pentru client”, a declarat Aurel Vlaicu, Director General Gealan România.

 La efectuarea unei comenzi pe store.gealan.ro, partenerilor li se pun la dispoziţie cataloage în care îşi pot căuta articolele, pot vedea diferite profile cu diferite dimensiuni, fotografii, dar pot vizualiza şi ce comenzi au deschis, sau ce facturi au de plătit. Aceştia 
au posibilitatea să definească, să editeze şi să şteargă comenzi şi cotaţii, să vizualizeze facturi şi comenzi închise sau să se informeze despre produse, prin intermediul structurii arborescente de căutare, cu un conţinut distinct şi personalizat pentru fiecare utilizator, în funcţie de nevoile sale.  
 

Despre Gealan
Gealan Romania este compania care produce, de peste 16 ani, profile din PVC pentru uşile şi ferestrele din casa fiecăruia. În prezent Gealan România deţine o cotă de piaţă de aprox. 30% şi are cea mai mare notorietate în România pe piaţa ferestrelor din PVC. Compania colaborează cu cca 600 firme partenere în România pentru care livrează componentele şi tehnologia necesară producţiei de ferestre termoizolante din PVC. Printre produselele din portofoliu se regasesc rulouri, obloane şi diferite accesorii pentru ferestre şi uşi.
